Gelmių psichologija – psichologijos kryptis, kilusi iš Z. Froido sukurtos psichoanalizės. Gelmių psichologijoje pabrėžiama pasąmonės svarba žmogaus psichikai. Tiriant mąstymo procesus, remiamasi praktiniu teorijos pritaikomumu neurozių terapijoje, stengiamasi susieti psichiatrijos ir neurofiziologijos žinias su psichologijos tyrimais. Gelmių psichologijos apima tebevykstančią teorijų ir terapijų raidą, kurioms praskynė kelią Pierre Janet, William James, Sigmund Freud ir Carl Gustav Jung. Gelmių psichologija tyrinėja sąmonės bei pasąmonės sąryšius. Ši psichologijos srovė aprėpia psichoanalizės ir psichoanalitikos taikomus metodus.